ส่วนที่ 1 การประกอบธุรกิจ

1. ภาพรวมและลักษณะการประกอบธุรกิจ

บริษัท อีเทอเนิล เอนเนอยี จำกัด (มหาชน) เดิมชื่อบริษัท ซีฮอร์ส จำกัด ได้จัดตั้งขึ้นเมื่อปี 2530
ด้วยทุน จดทะเบียนเริ่มแรก 30 ล้านบาท มีวัตถุประสงค์
เพื่อประกอบธุรกิจส่งออกอาหารทะเลแช่แข็งและอาหารทะเลกระป๋อง
สำนักงานใหญ่ตั้งอยู่ที่จังหวัดสงขลา
ต่อมาได้จดทะเบียนเป็นบริษัทมหาชนและเปลี่ยนชื่อบริษัทเป็นบริษัท ซีฮอร์ส จำกัด (มหาชน)
เมื่อวันที่ 29 กรกฎาคม 2536 และในเดือนตุลาคม 2549 ได้เพิ่มทุนจดทะเบียนเป็น 2,780
ล้านบาท มีวัตถุประสงค์เพื่อขยายธุรกิจไปด้านพลังงาน
โดยจะผลิตเอทานอลจากวัตถุดิบมันสำปะหลังเส้นเพื่อนำไปผสมกับน้ำมันเบนซินเป็นน้ำมันแก๊สโซฮอล์สำหรับรถยนต์

1.1 นโยบายในการดำเนินงานของกลุ่มบริษัท

คณะกรรมการบริษัท มีความมุ่งมั่นในการดำเนินธุรกิจของกลุ่มบริษัทโดยมี วิสัยทัศน์ วัตถุประสงค์
เป้าหมาย และกลยุทธ์ ดังนี้

วิสัยทัศน์ ที่จะเป็นบริษัทผลิตพลังงานสะอาดชั้นนำ

พันธกิจ

 ต่อประเทศ ดำรงการผลิตพลังงานสะอาดที่มีคุณภาพ นำเอาหลักปรัชญาเศรษฐกิจพอเพียง

 มาปรับใช้ประยุกต์อย่างเหมาะสม เพื่อพัฒนาพลังงานสะอาด และเศรษฐกิจให้

 เข้มแข็งเจริญเติบโตอย่างยั่งยืน

 ต่อสังคม และชุมชน เป็นบริษัทที่ดีของสังคม ควบคู่ไปกับการพัฒนาพลังงานสะอาด เพื่อพัฒนา

 คุณภาพชีวิตที่ดีของประชาชน เป็นมิตรกับสิ่งแวดล้อม

 ต่อผู้ถือหุ้น ยึดหลักการบริหารจัดการที่มี มีธรรมาภิบาล มีคุณธรรม จริยธรรมในการ

 บริหารงาน พร้อมกับการสร้างผลกำไรให้เจริญเติบโตอย่างยั่งยืนมั่นคง

 ต่อลูกค้า สร้างความพอใจต่อลูกค้าทุกกลุ่ม โดยคำนึงถึงคุณภาพของสินค้า และบริการ

 ต่อคู่ค้า มุ่งสร้างความร่วมมือ ความสัมพันธ์ที่ดี เพื่อพัฒนาคุณภาพสินค้า และบริการ

 ต่อพนักงาน พัฒนาพนักงานให้มีความสามารถ และมีคุณธรรม

 ต่อเกษตรกร ส่งเสริมความรู้ทางวิชาการ เทคโนโลยี และถ่ายทอดไปสู่เกษตรกร เพื่อยกระดับ

 ผลผลิต

กลยุทธ์  พัฒนาธุรกิจการผลิตเอทานอลจากผลิตผลทางการเกษตรเพื่อตอบสนองนโยบายด้าน

พลังงานของประเทศโดยมุ่งเน้นการสร้างความได้เปรียบด้านต้นทุน ความมั่นคงในการ

จัดหาวัตถุดิบและสร้างผลตอบแทนในสัดส่วนที่เหมาะสมอย่างยั่งยืนแก่องค์กร

 แสวงหาและบุกเบิกการลงทุนในธุรกิจพลังงานชีวภาพและพลังงานสะอาดอื่นที่เป็นมิตรกับ

  สิ่งแวดล้อม

1.2 การเปลี่ยนแปลงและพัฒนาการที่สำคัญ

ในเดือนสิงหาคม 2552
ที่ประชุมผู้ถือหุ้นได้มีมติอนุมัติให้บริษัทขายทรัพย์สินส่วนที่เกี่ยวเนื่องกับธุรกิจอาหาร
และเงินลงทุนในหุ้นสามัญของบริษัท ขอนแก่นคอร์เปอเรชั่น (1990) จำกัด
เนื่องจากผลประกอบการของธุรกิจอาหารประสบผลขาดทุนมา 3 ปีอย่างต่อเนื่อง
โดยมีสาเหตุหลักมาจากต้นทุนการผลิตมีความผันผวนจากราคาวัตถุดิบและราคาน้ำมันที่สูงขึ้น
และมีแนวโน้มในอนาคตว่าจะขาดทุนต่อไปซึ่งจะส่งผลกระทบในแง่ลบต่อส่วนของผู้ถือหุ้น
กลุ่มผู้ถือหุ้นใหญ่ของบริษัทจึงมีความประสงค์ที่จะประกอบธุรกิจผลิตเอทานอลซึ่งเป็นพลังงานทดแทนให้เป็นธุรกิจหลักของบริษัท
พร้อมกันนั้นได้เปลี่ยนชื่อของบริษัทเป็น บริษัท อีเทอเนิล เอนเนอยี จำกัด (มหาชน)
และได้ย้ายสำนักงานใหญ่ของบริษัทจากจังหวัดสงขลามาตั้งอยู่ที่กรุงเทพมหานครตั้งแต่วันที่ 16
ตุลาคม 2552 ธุรกิจของบริษัทจึงเหลือเพียงธุรกิจด้านพลังงานเท่านั้น

ในวันที่ 14 กุมภาพันธ์ 2554 ที่ประชุมวิสามัญผู้ถือหุ้นครั้งที่ 1/2554
ได้มีมติอนุมัติให้บริษัทลงทุนในโรงงานเอทานอล กำลังการผลิตประมาณ 0.65 ล้านลิตรต่อปี
ด้วยงบประมาณการลงทุนประมาณ 5,950 ล้านบาท
โดยบริษัทได้เตรียมความพร้อมสำหรับธุรกิจเอทานอลเช่น
การจัดหาแหล่งวัตถุดิบให้เพียงพอต่อการผลิต
การเตรียมการก่อสร้างโรงงานผลิตเอทานอลโดยใช้วัตถุดิบจากมันสำปะหลังเส้น
การติดต่อบริษัทน้ำมันผู้รับซื้อและการส่งออกไปยังต่างประเทศ
รวมถึงการได้รับอนุมัติบัตรส่งเสริมการลงทุนจากคณะกรรมการส่งเสริมการลงทุนเป็นที่เรียบร้อยแล้ว
พร้อมกับได้ติดตามสถานการณ์ของเอทานอลมาโดยตลอด โดยเฉพาะตั้งแต่ปี 2555-2557 ดังนี้

ในปี 2555 ประเทศไทยยังมีการจำหน่ายน้ำมันเบนซิน 91
ทำให้ปริมาณการใช้น้ำมันแก๊สโซฮอล์ยังไม่มากเท่าที่ควร ความต้องการใช้คือ 1.40 ล้านลิตรต่อวัน
เป็นผลให้การนำเอทานอลมาผสมกับน้ำมันเบนซินเพื่อทำน้ำมันแก๊สโซฮอล์ยังจำหน่ายได้น้อยเอทานอลจึงล้นตลาด
แม้ว่าจะมีการส่งออกด้วยก็ตาม

ในปี 2556 ตั้งแต่เดือนมกราคมได้มีประกาศยกเลิกการจำหน่ายน้ำมันเบนซิน 91
ประกอบกับบริษัทผลิตรถยนต์ต่างๆ
ได้ผลิตรถยนต์รุ่นใหม่ที่สามารถใช้น้ำมันแก๊สโซฮอล์ได้ทุกชนิดโดยเฉพาะ E 20 และ E 85
ได้ออกสู่ตลาดมากขึ้น ความต้องการน้ำมันแก๊แก๊สโซฮอล์ได้เพิ่มมากขึ้นเป็น 2.60 ล้านลิตรต่อวัน
แต่ต้นทุนการผลิตก็สูงขึ้นจากปี 2555 ด้วย

ในปี 2557 ตั้งแต่เดือนกันยายน ปริมาณการใช้ในประเทศได้เพิ่มขึ้นเป็น 3.40 ล้านลิตรต่อวัน
แต่ได้เกิดเหตุการณ์ราคาน้ำมันดิบในตลาดโลกผันผวนตั้งแต่กลางปี 2557 เป็นต้นมา กล่าวคือ
ราคาน้ำมันดิบในตลาดโลกได้ลดต่ำลงมาจนถึงสิ้นปี 2557 และแนวโน้มในปี 2558 จะยังคงไม่สูงขึ้น
ราคาน้ำมันในประเทศได้ลดลงและมีผลต่อราคาเอทานอลที่ผู้ผลิตขายให้บริษัทน้ำมันต่ำกว่าราคาประกาศอ้างอิงของกระทรวงพลังงาน

ในด้านวัตถุดิบมันสำปะหลังนั้น สามารถส่งออกได้ไม่จำกัด
และเป็นที่ต้องการของตลาดต่างประเทศมาก เช่น ประเทศจีน
เนื่องจากประเทศจีนได้มีการส่งเสริมให้ผลิตเอทานอลในประเทศเพิ่มขึ้น
โดยใช้มันสำปะหลังเป็นวัตถุดิบด้วย ซึ่งมีผลต่อการหาวัตถุดิบได้ยากขึ้นและราคาอาจจะสูงขึ้นด้วย

ปัจจุบันยังไม่มีนโยบายปฏิรูปด้านพลังงานทดแทนที่ชัดเจนจากรัฐบาล
จำเป็นต้องมีกฎหมายที่รองรับการผลิตและจำหน่ายเอทานอลที่ชัดเจน
บริษัทจึงยังมีความเสี่ยงที่จะดำเนินธุรกิจเอทานอลหากลงทุนไปอาจจะทำให้มีผลเสียต่อผู้ถือหุ้นได้
คณะกรรมการบริษัทจึงมีความเห็นว่า
บริษัทควรชะลอการลงทุนในโครงการเอทานอลออกไปก่อนโดยบริษัทยังคงติดตามนโยบายและแผนงานของภาครัฐในการส่งเสริมการใช้พลังงานทดแทน
หากภาวะอุตสาหกรรมการผลิตเอทานอลเอื้ออำนวยต่อการทำธุรกิจ
บริษัทจะนำโครงการเอทานอลมาพิจารณาอีกครั้งหนึ่ง

ในขณะเดียวกันบริษัทได้มีการแสวงหาศึกษาความเป็นไปได้ของการลงทุนในโครงการพลังงานอื่นๆ
มาโดยตลอด ดังนั้นคณะกรรมการบริษัทในการประชุมคณะกรรมการเมื่อวันที่ 10 กันยายน 2557
ได้มีมติเห็นสมควรให้บริษัทเข้าลงทุนในธุรกิจการผลิตไฟฟ้าและไอน้ำจากก๊าซธรรมชาติ
โดยการซื้อเงินลงทุนในบริษัท เอสเอสยูที จำกัด ในสัดส่วนร้อยละ 40 จากบริษัท คอม-ลิงค์ จำกัด
ซึ่งเอสเอส ยูที
ดำเนินธุรกิจโรงไฟฟ้าขนาดเล็กและไอน้ำในโครงการโรงไฟฟ้าบางปูโคเจนเนอเรชั่น บล็อก 1
และ โครงการโรงไฟฟ้าบางปูโคเจนเนอเรชั่น บล็อก 2 กำลังการผลิตไฟฟ้าสูงสุดรวมประมาณ
240 MW และไอน้ำกำลังการผลิตรวมประมาณ 60 ตันต่อชั่วโมง ปัจจุบันอยู่ในระหว่างการก่อสร้าง
คาดว่าจะสามารถดำเนินธุรกิจเชิงพาณิชย์ได้ภายในเดือนมิถุนายน 2559

ในวันที่ 28 พฤศจิกายน 2557 ที่ประชุมวิสามัญผู้ถือหุ้นครั้งที่ 1/2557
ได้มีมติอนุมัติให้บริษัทเข้าทำรายการซี้อเงินลงทุนในบริษัท เอสเอสยูที จำกัดจาก บริษัทคอม-ลิงค์
จำกัด ในสัดส่วนร้อยละ 40 ของทุนจดทะเบียนที่ชำระแล้วของ เอสเอสยูที มีมูลค่าไม่เกิน
1,562.04 ล้านบาท

3.  โครงสร้างการถือหุ้นของกลุ่มบริษัท

(1) บริษัทมีนโยบายแบ่งการดำเนินงานของบริษัทในกลุ่ม ดังนี้

+-----------------------+-----------------+--------------+-------------+
| บริษัท                  | ประเภทธุรกิจ      | ทุนจดทะเบียน   | สัดส่วนการ    |
|                       |                 |              | ถือหุ้น(ร้อยละ) |
+-----------------------+-----------------+--------------+-------------+
| 1. บริษัท อีเทอเนิล       | ผลิตเอทานอล      | 2,780 ล้านบาท | 100         |
| เอนเนอยี จำกัด (มหาชน)  | เพื่อใช้เป็นเชื้อเพลิง | (            |             |
|                       |                 | ชำระเต็มมูลค่า) |             |
+-----------------------+-----------------+--------------+-------------+
| 2. บริษัท บุญเอนก จำกัด   | ธุรกิจเกษตรกรรม   | 540 ล้านบาท   | 100         |
| (บริษัทย่อย)             | ปลูกมันสำปะหล     |              |             |
|                       | ังและพืชพลังงานอื่นๆ | (            |             |
|                       |                 | ชำระเต็มมูลค่า) |             |
+-----------------------+-----------------+--------------+-------------+
| 3. บริษัท อีเทอเนิล       | ธุรกิจผล          | 15 ล้านบาท    | 100         |
| เอนเนอยี แอนด์ อิเลคทริซิตี | ิตและจำหน่ายไฟฟ้าจ | (ชำระแล้ว     |             |
| (บริษัทย่อย)             | ากการผลิตเอทานอล | 3.75 ล้านบาท) |             |
+-----------------------+-----------------+--------------+-------------+
| 4. บริษัท เจริญพรพลังงาน  | ใ               | 380 ล้านบาท   | บจก.บุญเอนก  |
| จำกัด                  | ห้เช่าอสังหาริมทรัพย์ | (            |             |
|                       |                 | ชำระเต็มมูลค่า) | ถือหุ้นร้อยละ   |
| (บริษัทย่อยทางอ้อม)       |                 |              | 100         |
+-----------------------+-----------------+--------------+-------------+
| 5. บริษัท เอสเอสยูที จำกัด | ผลิตไฟฟ้าและไอน้ำ  | 2,919 ล้านบาท | บร          |
| (บริษัทร่วม)             |                 |              | ิษัทถือหุ้นร้อยละ |
|                       |                 | (ชำระแล้ว     | 25          |
|                       |                 | 1,153.55     |             |
|                       |                 | ล้านบาท)      | ณ วันที่ 31    |
|                       |                 |              | ธ.ค. 57     |
+-----------------------+-----------------+--------------+-------------+

เมื่อวันที่ 25 พฤศจิกายน 2557 บริษัทย่อย 3 บริษัท ได้ลดทุนจดทะเบียนและได้คืนเงินทุนให้แก่
บริษัท อีเทอเนิล เอนเนอยี จำกัด (มหาชน) จำนวนรวมทั้งสิ้น 71.25 ล้านบาท
โดยมีรายละเอียดการลดทุน ดังนี้

+---------------------------+---------+-----+-------+--------+--------+
| บริษัท                      | ทุนจดทะ  | ล   |       | ท      | คืนเ    |
|                           | เบียนเดิม | ดทุน |       | ุนจดทะเ | งินลงทุน |
|                           |         |     |       | บียนใหม่ |        |
+---------------------------+---------+-----+-------+--------+--------+
|                           |         | %   | จำน   |        |        |
|                           |         |     | วนเงิน |        |        |
+---------------------------+---------+-----+-------+--------+--------+
| 1. บจก.บุญเอนก (บริษัทย่อย)   | 600     | 10  | 60    | 540    | 40     |
|                           | ล้านบาท  |     | ล     | ล้านบาท | ล้านบาท |
|                           |         |     | ้านบาท |        |        |
+---------------------------+---------+-----+-------+--------+--------+
| 2. บจก. เจริญพรพลังงาน      | 400     | 5   | 20    | 380    | 20     |
| (บริษัทย่อยทางอ้อม)           | ล้านบาท  |     | ล     | ล้านบาท | ล้านบาท |
|                           |         |     | ้านบาท |        |        |
+---------------------------+---------+-----+-------+--------+--------+
| 3. บจก. อีเทอเนิล เอนเนอยี   | 60      | 75  | 45    | 15     | 11.25  |
| แอนด์ อีเลคทริซิตี             | ล้านบาท  |     | ล     | ล้านบาท | ล้านบาท |
|                           |         |     | ้านบาท |        |        |
| *(บริษัทย่อย)                |         |     |       |        |        |
+---------------------------+---------+-----+-------+--------+--------+
| รวมเงินที่ส่งคืน               |         |     |       |        | 71.25  |
|                           |         |     |       |        | ล้านบาท |
+---------------------------+---------+-----+-------+--------+--------+

บริษัท อีเทอเนิล เอนเนอยี แอนด์ อีเลคทริซิตี จำกัด มีทุนจดทะเบียนเดิม 60 ล้านบาท
แต่มีการเรียกชำระค่าหุ้นแล้วร้อยละ 25 เป็นเงิน 15 ล้านบาท จึงคืนเงินได้ 11.25 ล้านบาท

(2) โครงสร้างการถือหุ้นของกลุ่มบริษัท

[]

การดำเนินงานของกลุ่มบริษัท มีดังนี้

1) บริษัท อีเทอเนิล เอนเนอยี จำกัด (มหาชน)

ตามที่บริษัทได้รับอนุมัติการลงทุนจากที่ประชุมวิสามัญผู้ถือหุ้นตั้งแต่วันที่ 14 กุมภาพันธ์ 2554
ให้ลงทุนก่อสร้างโรงงานผลิตเอทานอล
ซึ่งบริษัทได้ลงนามในสัญญาก่อสร้างและซื้อเครื่องจักรสำหรับการผลิตเอทานอลแบบ Turnkey (EPC
Contract) กับผู้รับจ้างคือ China National Heavy Machinery Corporation (CHMC)
พร้อมกับได้มีการเตรียมจัดหาแหล่งวัตถุดิบให้เพียงพอต่อการผลิต
การขอรับบัตรส่งเสริมจากคณะกรรมการส่งเสริมการลงทุน การจัดหาแหล่งเงินทุน
และการดำเนินการต่างๆ
ตามระเบียบข้อบังคับและกฎหมายที่เกี่ยวข้องอย่างต่อเนื่องเพื่อการก่อสร้างโรงงานเอทานอล
แต่เนื่องจากบริษัทได้เล็งเห็นถึงภาวะการดำเนินธุรกิจอุตสาหกรรมผลิต
เอทานอลที่ยังมีความไม่แน่นอน
บริษัทจึงได้ชะลอโครงการผลิตเอทานอลออกไปก่อนจนกว่าจะมีความแน่ใจ
โดยเฉพาะในเรื่องของการปรับปรุงกฎระเบียบและกฎหมายต่างๆ จึงจะเริ่มดำเนินการ
ทั้งนี้เพื่อไม่ให้เกิดผลเสียต่อผู้ลงทุน

2) บริษัท บุญเอนก จำกัด

บริษัทย่อยที่บริษัทถือหุ้นร้อยละร้อย ประกอบธุรกิจปลูกมันสำปะหลัง
มีการดำเนินการเป็นสองรูปแบบคือ บริษัทลงทุนปลูกเองในที่ของบริษัท และ
โครงการร่วมมือกับเกษตรกรในพื้นที่ให้ทำการปลูกในพื้นที่ของบริษัทและแบ่งผลประโยชน์ร่วมกัน
ซึ่งได้เริ่มโครงการมาตั้งแต่ปี 2553 จากการที่มีเกษตรกรเข้าร่วมโครงการ 132 ราย
พื้นที่เพาะปลูก 1,498 ไร่ เป็น 597 ราย พื้นที่เพาะปลูก 3,028 ไร่ ในปี 2557 ทั้งนี้
เกษตรกรเป็นผู้ดำเนินการปลูกเองโดยบริษัททำหน้าที่ส่งเสริมและสนับสนุนการผลิต เช่น
การปรับปรุงพัฒนาพันธุ์ การพัฒนากระบวนการผลิต โดยการดูแล ให้ความรู้ คำแนะนำ
และประสานงาน
วัตถุประสงค์หลักของโครงการเพื่อให้เกษตรกรเรียนรู้วิธีการปลูกที่เหมาะสมและถูกหลักวิชาการ
อันจะมีผลต่อประสิทธิภาพในการผลิต คือการเพิ่มผลผลิตต่อไร่
ต้นทุนต่ำลงและมีรายได้เพิ่มขึ้นให้มากกว่าที่เคยได้รับ
และบริษัทเองก็มีรายได้จากการขายมันสำปะหลังสดที่บริษัทปลูกเองและจากส่วนแบ่งของเกษตรกรตามข้อตกลงร่วมกัน

3) บริษัท อีเทอเนิล เอนเนอยี แอนด์ อิเลคทริซิตี จำกัด

บริษัทย่อยที่บริษัทถือหุ้นร้อยละร้อย
ประกอบธุรกิจผลิตและจำหน่ายกระแสไฟฟ้าจากผลพลอยได้ทางการเกษตรและจากการผลิตเอทานอล
ยังไม่เริ่มดำเนินกิจการเนื่องจากจะดำเนินการได้เมื่อโรงงานผลิตเอทานอลเริ่มผลิต

4) บริษัท เจริญพรพลังงาน จำกัด

บริษัทย่อยทางอ้อมซึ่งบริษัทบุญเอนก จำกัดถือหุ้นร้อยละร้อย ประกอบธุรกิจให้เช่าอสังหาริมทรัพย์
ได้ให้บริษัท อีเทอเนิล เอนเนอยี จำกัด (มหาชน)
เช่าที่ดินสำหรับการก่อสร้างโรงงานผลิตเอทานอล พื้นที่ประมาณ 1,500 ไร่ และให้ บริษัท
บุญเอนก จำกัด เช่าที่ดินเพื่อทำการเกษตรปลูกมันสำปะหลังสำหรับเป็นแหล่งวัตถุดิบ พื้นที่ 1,766
ไร่

5) บริษัท เอสเอสยูที จำกัด

บริษัท เอสเอสยูที จำกัด เป็นบริษัทร่วมที่บริษัท อีเทอเนิล เอนเนอยี จำกัด (มหาชน)
ถือหุ้นร้อยละ 25 ของทุนจดทะเบียนของเอสเอสยูที ณ วันที่ 31 ธันวาคม 2557
และจะชำระเงินค่าหุ้นอีกร้อยละ 15 ในวันที่ 30 มิถุนายน 2559 รวมเป็นร้อยละ 40
ของทุนจดทะเบียน เอสเอสยูทีประกอบธุรกิจผลิตไฟฟ้าและไอน้ำร่วมกันเป็นระบบ Cogeneration
โดยใช้ก๊าซธรรมชาติเป็นพลังงานหลักในการผลิตกระแสไฟฟ้า โครงการตั้งอยู่บนพื้นที่ประมาณ 17
ไร่ กำลังการผลิตรวม 240 MW แบ่งเป็นบล็อค 1 และบล็อค 2 มูลค่าลงทุนประมาณ 11,700
ล้านบาทในเขตนิคมอุตสาหกรรมบางปู จ.สมุทรปราการ
ขณะนี้อยู่ในระหว่างการดำเนินการก่อสร้างโรงไฟฟ้า
คาดว่าจะสามารถเริ่มดำเนินการในเชิงพาณิชย์ได้ทั้ง 2 บล็อคภายในเดือนมิถุนายน 2559

2. ลักษณะการประกอบธุรกิจ

โครงสร้างรายได้ของกลุ่มบริษัท

ในปี 2557
รายได้ของบริษัทก่อนการดำเนินการธุรกิจเอทานอลส่วนใหญ่มาจากดอกเบี้ยรับเป็นสัดส่วนประมาณร้อยละ
68.15 ของรายได้รวม

2.1) ลักษณะผลิตภัณฑ์อุตสาหกรรมโรงไฟฟ้า

ธุรกิจผลิตไฟฟ้าเป็นอุตสาหกรรมขั้นพื้นฐานที่มีความสำคัญยิ่งต่อการพัฒนาประเทศ
เนื่องจากเป็นโครงสร้างพื้นฐานที่สำคัญในการดำรงชีวิตของคนในสังคม
ซึ่งเป็นปัจจัยในการขับเคลื่อนระบบเศรษฐกิจและสังคมของประเทศ
ในปัจจุบันมีประชากรเพิ่มมากขึ้นประกอบกับการขยายตัวของภาคอุตสาหกรรม
ส่งผลให้มีการบริโภคไฟฟ้าเพิ่มมากขึ้น จึงส่งผลกระทบให้การไฟฟ้าฝ่ายผลิตแห่งประเทศไทย
(กฟผ.) ไม่สามารถผลิตไฟฟ้าได้เพียงพอต่อความต้องการใช้ไฟฟ้าในประเทศได้
รัฐบาลจึงมีนโยบายให้ภาคเอกชนเข้ามามีส่วนร่วมในการให้บริการส่วนของระบบผลิตไฟฟ้าผ่านผู้ผลิตไฟฟ้าเอกชนรายใหญ่
โครงการผู้ผลิตไฟฟ้าขนาดเล็ก และผู้ผลิตไฟฟ้าเอกชนรายเล็กมาก
เพื่อดำเนินการผลิตไฟฟ้าให้แก่กฟผ.โดยตรง บริษัท เอสเอสยูที จำกัด
เป็นผู้ผลิตไฟฟ้าเอกชนรายเล็ก (Small Power Producer : SPP)
ผลิตไฟฟ้าและความร้อนที่มีประสิทธิภาพสูงโคเจนเนอเรชั่น (Cogeneration) คือ
ผลิตทั้งไฟฟ้าและความร้อนที่มีประโยชน์ไปพร้อมกัน
การผลิตแบบโคเจนเนอเรชั่นเป็นการนำความร้อนที่เสียเปล่ามาใช้ประโยชน์ทำให้สามารถช่วยประหยัดเชื้อเพลิงได้จำนวนมากเมื่อเปรียบเทียบกับการใช้เชื้อเพลิงผลิตไฟฟ้ากับผลิตความร้อนอุตสาหกรรมแยกกัน
ทั้งนี้กระทรวงพลังงานได้ให้ความสำคัญกับการผลิตแบบโคเจนเนอเรชั่นมากกว่าโรงไฟฟ้าพลังความร้อนร่วมหรือโรงไฟฟ้าถ่านหิน

ลักษณะผลิตภัณฑ์เอทานอล

บริษัทอยู่ในระหว่างการเตรียมการก่อสร้างโรงงานผลิตเอทานอลความบริสุทธิ์ 99.5% โดยปริมาตร
จากวัตถุดิบมันเส้น
ซึ่งเอทานอลเป็นแอลกอฮอล์ชนิดหนึ่งที่เกิดจากการหมักพืชเพื่อเปลี่ยนแป้งจากพืชเป็นน้ำตาลแล้วเปลี่ยนจากน้ำตาลเป็นแอลกอฮอล์และเมื่อทำให้เป็นแอลกอฮอล์บริสุทธิ์
95% และ/หรือ 99.5% โดยการกลั่นจะได้ เอทานอล
โดยเอทานอลสามารถใช้เป็นพลังงานทดแทนที่นำไปผสมกับน้ำมันเบนซินเพื่อเป็นน้ำมันแก๊สโซฮอล์
ใช้เป็นเชื้อเพลิงสำหรับรถยนต์

บริษัทได้รับอนุมัติการส่งเสริมการลงทุนจากคณะกรรมการส่งเสริมการลงทุนเมื่อวันที่ 16 กันยายน
2553 บัตรส่งเสริมการลงทุนเลขที่ 1973(1)/2553 ระยะเวลา 8 ปี สำหรับกิจการผลิตเอทานอล
(99.5%) กำลังการผลิต 214.5 ล้านลิตรต่อปี โดยมีสิทธิประโยชน์ที่สำคัญ ดังนี้

(1) ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริม
    และไม่

  ต้องนำเงินปันผลจากกิจการที่ได้รับการส่งเสริมไปรวมคำนวณภาษีเงินได้นิติบุคคล มีกำหนดเวลา
  8 ปีนับแต่วันที่เริ่มมีรายได้จากการประกอบกิจการนั้น

(2) ให้นำผลขาดทุนประจำปีที่เกิดขึ้นในระหว่างได้รับยกเว้นภาษีเงินได้นิติบุคคล
    ไปหักออกจากกำไรสุทธิที่เกิดขึ้นภายหลังระยะเวลาที่ได้รับยกเว้นภาษีเงินได้นิติบุคคล
    มีกำหนดเวลาไม่เกินห้าปีนับแต่วันพ้นกำหนดเวลานั้น

(3) ได้รับลดหย่อนภาษีเงินได้นิติบุคคลสำหรับกำไรสุทธิที่ได้จากการลงทุนในอัตราร้อยละ 50
    ของอัตราปกติ มีกำหนดเวลาห้าปีนับจากวันที่สิ้นสุดสิทธิประโยชน์ตามข้อ (ก)

(4) ให้หักค่าขนส่ง ค่าไฟฟ้า ค่าประปา สองเท่าของค่าใช้จ่ายดังกล่าวเป็นระยะเวลา 10 ปี
    นับแต่วันที่เริ่มมีรายได้จากการประกอบกิจการนั้น

(5) ให้หักเงินลงทุนในการติดตั้งหรือก่อสร้างสิ่งอำนวยความสะดวกร้อยละยี่สิบห้าของเงินลงทุน
    นอกเหนือไปจากการหักค่าเสื่อมราคาตามปกติ

  เนื่องจากภาวะการณ์อุตสาหกรรมเอทานอลยังไม่เหมาะสมต่อการลงทุน
  คณะกรรมการบริษัทจึงได้ชะลอโครงการมาจนถึงปัจจุบัน ซึ่งในปี 2557
  บริษัทได้แจ้งต่อสำนักงานคณะกรรมการส่งเสริมการลงทุนและได้รับอนุมัติให้ขยายเวลานำเข้าเครื่องจักรออกไปถึงวันที่
  16 มีนาคม 2558 และขยายเวลาเปิดดำเนินการครบตามโครงการออกไปจนถึงวันที่ 16
  กันยายน 2558 และยังสามารถขอขยายเวลาดังกล่าวออกไปอีกครั้งละ 1 ปี

ข้อจำกัดในการประกอบธุรกิจ

- ไม่มี -

2.2) การตลาดและการแข่งขัน

ธุรกิจไฟฟ้าและไอน้ำ

บริษัท เอสเอสยูที จำกัด ซึ่งเป็นบริษัทร่วมมีแผนการจำหน่ายไฟฟ้าและไอน้ำ ดังนี้

เมื่อวันที่ 25 กรกฎาคม 2556 บริษัท เอสเอสยูที จำกัด
ได้ลงนามในสัญญาซื้อขายไฟฟ้าในโครงการ บล็อค 1 และโครงการบล็อค 2 ระยะเวลา 25 ปี
นับตั้งแต่วันเริ่มต้นซื้อขายไฟฟ้า (COD) กับการไฟฟ้าฝ่ายผลิตแห่งประเทศไทย (กฟผ.)
โดยโรงไฟฟ้าบล็อค 1 กำหนดวันเริ่มต้นซื้อขายไฟฟ้าในวันที่ 1 เมษายน 2559 และโรงไฟฟ้าบล็อค
2 ในวันที่ 1 มิถุนายน 2559
ราคาตามสัญญาต่อเมกะวัตต์จะถูกกำหนดให้สอดคล้องกับรูปแบบการกำหนดราคาของ กฟผ.
สำหรับโรงไฟฟ้าขนาดเล็ก (SPP) โดยกฟผ.จะรับซื้อไฟฟ้ารวม 180 MW
ชำระค่าตอบแทนในรูปของค่าพลังไฟฟ้า (Capacity payment)
และค่าการประหยัดการใช้เชื้อเพลิง (Fuel saving) ตามการคำนวณที่ระบุในสัญญา
ส่วนกระแสไฟฟ้าที่เหลือและไอน้ำจะจำหน่ายให้แก่ผู้ประกอบการในนิคมอุตสาหกรรมบางปู
ซึ่งเอสเอสยูทีได้รับหนังสือแสดงเจตจำนงจากผู้ประกอบการในนิคมอุตสาหกรรมบางปูในการซื้อไฟฟ้าประมาณร้อยละ
60 และซื้อไอน้ำประมาณร้อยละ 85 ของกำลังผลิตที่เหลือจากการจำหน่ายให้กฟผ.
ภายหลังจากโรงไฟฟ้าดำเนินการเต็มรูปแบบแล้ว สัดส่วนรายได้จากการขายไฟฟ้าให้แก่ กฟผ.
และการจำหน่ายไฟฟ้าและไอน้ำให้แก่ลูกค้าอุตสาหกรรมจะมีสัดส่วนประมาณร้อยละ 75 : ร้อยละ
25

ปัจจุบันในนิคมอุตสาหกรรมบางปูมีโรงไฟฟ้าที่เปิดดำเนินการอยู่ 1 แห่ง กำลังผลิตติดตั้ง 120
เมกกะวัตต์ ได้เริ่มต้นซื้อขายไฟฟ้ากับกฟผ.เมื่อวันที่ 23 สิงหาคม 2542 อายุ สัญญา 21 ปี
จะหมดสัญญาในปี 2563 โรงไฟฟ้าแห่งนี้ดำเนินการผลิตมาแล้วกว่า 16 ปี
ความมีประสิทธิภาพและเสถียรภาพในการผลิตไฟฟ้าและคุณภาพของแรงดันไอน้ำอาจจะลดลง
อาจจะต้องมีต้นทุนในการปรับปรุงซ่อมบำรุงเครื่องจักร หากเปรียบเทียบกับโรงไฟฟ้าเอสเอสยูทีแล้ว
โรงไฟฟ้าเอสเอสยูทีซึ่งเพิ่งเริ่มดำเนินการจะมีความมั่นคงและเสถียรภาพในการผลิตไฟฟ้า
มีคุณภาพและแรงดันผลิตไฟฟ้ามากกว่าโรงไฟฟ้าที่ดำเนินงานมานาน
นอกจากนี้โรงไฟฟ้าเอสเอสยูทีได้มีการทำสัญญาซื้อขายกับกฟผ. อายุสัญญา 25 ปีเรียบร้อยแล้ว
และได้รับหนังสือแจ้งเจตจำนงจากลูกค้าที่อยู่ในเขตนิคมอุตสาหกรรมบางปูในการซื้อไฟฟ้าประมาณร้อยละ
60 และซื้อไอน้ำร้อยละ 85 ของกำลังผลิตที่เหลือจาก กฟผ.
เอสเอสยูทีตั้งราคาขายไฟฟ้าที่ขายให้แก่ลูกค้าที่อยู่ในเขตนิคมอุตสาหกรรมโดยมีการให้ส่วนลดจากราคาที่ลูกค้าซื้อจากการไฟฟ้านครหลวง
(กฟน.)
จึงทำให้โรงไฟฟ้าเอสเอสยูทีมีประสิทธิภาพและความสามารถในการแข่งขันในนิคมอุตสาหกรรมบางปูได้

ธุรกิจเอทานอล

แผนการจัดจำหน่ายภายในประเทศและต่างประเทศ

จะมีการปรับปรุงแผนการจำหน่ายในอนาคต เนื่องจากบริษัทยังชะลอโครงการผลิตเอทานอลในขณะนี้

ภาวะการแข่งขัน

จากข้อมูลกรมธุรกิจพลังงาน
พบว่าปัจจุบันมีผู้ประกอบการที่ได้รับอนุญาตให้ก่อสร้างโรงงานผลิตเอทานอลแล้วทั้งสิ้น 47 ราย
แต่มีโรงงานที่เดินระบบแล้ว ในปี 2557 เท่ากับปี 2556 จำนวน 21 โรง กำลังการผลิต 3.89
ล้านลิตรต่อวัน กำลังการผลิตของแต่ละโรงงานตั้งแต่ 100,000 - 400,000 ลิตร/วัน

2.3) การจัดหาผลิตภัณฑ์

การจัดหาวัตถุดิบ – โรงไฟฟ้า

เอสเอสยูที ได้ทำสัญญาซื้อขายก๊าซธรรมชาติสำหรับโครงการบล็อค 1 และบล็อค 2 กับบริษัท ปตท.
จำกัด (มหาชน) ตั้งแต่วันที่ 4 ธันวาคม 2555 ระยะเวลาของสัญญาแบ่งออกเป็น 2 ช่วง คือ

1)  นับตั้งแต่วันลงนามจนถึงวันก่อนวันที่เริ่มใช้ก๊าซเพื่อการค้า และ

2)  ระยะเวลาใช้ก๊าซเพื่อการค้าเป็นระยะเวลา 25 ปี นับจากวันที่เริ่มใช้ก๊าซเพื่อการค้า

โดยกำหนดวันซื้อขายก๊าซธรรมชาติสำหรับโรงไฟฟ้าบล็อค 1 ในวันที่ 1 เมษายน 2559
และโรงไฟฟ้าบล็อค 2 ในวันที่ 1 มิถุนายน 2559 ต้นทุนก๊าซธรรมชาติคิดเป็นสัดส่วนกว่าร้อยละ 85
ของต้นทุนการผลิต

เทคโนโลยีการผลิต – โรงไฟฟ้า

โครงการโรงไฟฟ้าของเอสเอสยูที เป็นระบบ Cogeneration คือ
ระบบการผลิตไฟฟ้าและไอน้ำร่วมกัน ซึ่งเป็นระบบที่มีประสิทธิภาพสูง
สามารถตอบสนองความต้องการของโรงงานอุตสาหกรรมหลายประเภทที่ต้องการใช้ทั้งไฟฟ้าและไอน้ำในระบบการผลิตของโรงงาน
ดำเนินการก่อสร้างโรงไฟฟ้าโดยบริษัท มิตซูบิชิ คอร์ปอเรชั่น บริษัท โตโย-ไทย คอร์ปอเรชั่น
จำกัด (มหาชน) และบริษัท โกลโบล นิว เอ็นเนอร์ยี่ จำกัด
ซึ่งเป็นผู้มีประสบการณ์และความเชี่ยวชาญในการก่อสร้างโรงไฟฟ้าประเภทต่างๆ ทั่วโลก
ภายใต้สัญญาการให้บริการทางด้านวิศวกรรมและการก่อสร้าง (Engineering Procurement &
Construction Contract : EPC) และบริษัท อิตาเลียนไทย ดีเวล๊อปเมนต์ จำกัด (มหาชน)
เป็นผู้รับเหมาก่อสร้างท่อส่งก๊าซธรรมชาติ นอกจากนี้เอสเอสยูทียังได้ทำสัญญาว่าจ้างบริษัท ซีเมนส์
จำกัด ในการจัดหาชิ้นส่วนอะไหล่ต่างๆ
ให้บริการเป็นที่ปรึกษาในการซ่อมบำรุงอุปกรณ์และชิ้นส่วนต่างๆ
สำหรับโครงการโรงไฟฟ้าระยะเวลา 8 ปี

การวิเคราะห์ผลกระทบทางสิ่งแวดล้อม (Environmental Impact Assessment : EIA)

เอสเอสยูที ได้จัดให้มีรายงานการวิเคราะห์ผลกระทบจากสิ่งแวดล้อม (EIA)
และได้รับความเห็นชอบจากสำนักงานนโยบายและแผนทรัพยากรธรรมชาติและสิ่งแวดล้อม สำหรับ
Emission Load โครงการท่อก๊าซธรรมชาติ และโครงการโรงไฟฟ้าบล็อค 1 และบล็อค 2
เป็นที่เรียบร้อยแล้ว ทั้งนี้โครงการโรงไฟฟ้าไม่มีข้อพิพาททางกฎหมาย
หรืออยู่ในกระบวนการดำเนินการทางกฎหมายที่เกี่ยวข้องกับสิ่งแวดล้อม
หรือกฎระเบียบด้านสิ่งแวดล้อมใดๆ

การจัดหาวัตถุดิบ – เอทานอล

ที่ดินที่บริษัทและบริษัทย่อยครอบครองมีทั้งหมดประมาณ 6,600 ไร่ อยู่ที่จังหวัดนครราชสีมา
และจังหวัดชัยภูมิ โดยได้เตรียมใช้เป็นพื้นที่ก่อสร้างโรงงานและส่วนประกอบอื่นประมาณ 1,500 ไร่
ส่วนที่เหลือประมาณ 5,100 ไร่นั้น ส่วนหนึ่งบริษัทใช้ในการปลูกมันสำปะหลัง
และบริษัทได้มีโครงการให้เกษตรกรใช้พื้นที่ทำการเกษตรกรรมเพื่อเป็นการสร้างความร่วมมือและผูกสัมพันธ์ระหว่างเกษตรกรกับบริษัท
โดยมีการแบ่งผลผลิตให้แก่บริษัทตามข้อตกลงที่มีร่วมกัน ในปี 2557 ได้มีเกษตรกรเข้าร่วมโครงการ
597 ราย พื้นที่ใช้เพาะปลูกมันสำปะหลังรวม 3,028 ไร่

3. ปัจจัยความเสี่ยง

บริษัทตระหนักและให้ความสำคัญต่อการบริหารความเสี่ยงทางธุรกิจเพื่อการบริหารจัดการให้บริษัทเติบโตอย่างยั่งยืน
ในปี 2557 บริษัทได้พิจารณาความเสี่ยงที่มีนัยสำคัญที่อาจทำให้มีผลต่อการดำเนินธุรกิจของบริษัท
และต่อการลงทุนของผู้ถือหุ้นดังนี้

1)  ปัจจัยเสี่ยงของโครงการโรงไฟฟ้าเอสเอสยูที

ก) ความเสี่ยงจากการก่อสร้างโรงไฟฟ้าล่าช้า

ปัจจุบันโรงไฟฟ้าบางปูโคเจนเนอเรชั่นบล็อค 1 และโรงไฟฟ้าบางปูโคเจนเนอเรชั่นบล็อค 2
อยู่ระหว่างการก่อสร้าง และคาดว่าจะเริ่มดำเนินการเชิงพาณิชย์ได้ประมาณเดือนเมษายน 2559
และมิถุนายน 2559 ตามลำดับ โครงการมีความเสี่ยงจากความล่าช้าของการก่อสร้าง
ซึ่งอาจมีผลกระทบต่อมูลค่าที่เหมาะสมของโครงการ
และผลตอบแทนจากการลงทุนที่บริษัทจะได้รับจากโครงการดังกล่าว

โครงการโรงไฟฟ้านี้เอสเอสยูทีได้คัดเลือกผู้รับเหมาก่อสร้างที่มีประสบการณ์
และมีชื่อเสียงในวงการก่อสร้าง ทั้งในส่วนของโรงไฟฟ้าและท่อสายส่งก๊าซ คือ บริษัท มิตซูบิชิ
คอร์ปอเรชั่น บริษัท โตโย-ไทย คอร์ปอเรชั่น จำกัด (มหาชน) และบริษัท โกลโบล นิว
เอ็นเนอร์ยี่ จำกัด ซึ่งเป็นผู้มีประสบการณ์และความเชี่ยวชาญในการก่อสร้างโรงไฟฟ้าประเภทต่างๆ
ทั่วโลก เป็นผู้ก่อสร้างโรงไฟฟ้า ภายใต้สัญญาวิศวกรรม จัดหา และก่อสร้างโรงไฟฟ้า (EPC
Contract) และบริษัท อิตาเลียนไทย ดีเวล๊อปเมนต์ จำกัด (มหาชน)
เป็นผู้รับเหมาก่อสร้างท่อส่งก๊าซธรรมชาติ บริษัทได้มีการทำประกันทุกประเภท (Construction
“All Risks”) ซึ่งคุ้มครองความเสียหายต่อทรัพย์สิน
เครื่องจักรอุปกรณ์และความเสียหายเนื่องจากโครงการล่าช้า
โครงการโรงไฟฟ้าได้รับความเห็นชอบต่อรายงานการวิเคราะห์ผลกระทบทางสิ่งแวดล้อม (EIA)
จากสำนักงานนโยบายและแผนทรัพยากรธรรมชาติและสิ่งแวดล้อมแล้ว ซึ่งปัจจัยต่างๆ เหล่านี้
ช่วยลดความเสี่ยงและผลกระทบที่อาจจะเกิดขึ้นจากการก่อสร้างโรงไฟฟ้าล่าช้าได้

ข)
ความเสี่ยงที่เกี่ยวข้องกับความต้องการไฟฟ้าและไอน้ำของลูกค้าอุตสาหกรรมในนิคมอุตสาหกรรมบางปู

กำลังการผลิตไฟฟ้าส่วนที่เหลือจากการจำหน่ายให้กับ กฟผ. จำนวน 60 เมกะวัตต์ ไฟฟ้าและไอน้ำ
60 ตันต่อชั่วโมงนั้น เอสเอสยูทีมีแผนจะจำหน่ายให้ผู้ประกอบการในนิคมอุตสาหกรรมบางปู
ซึ่งเอสเอสยูที ได้รับหนังสือแสดงเจตจำนง (Letter of Intent)
ซื้อไฟฟ้าจากผู้ประกอบการในนิคมอุตสาหกรรมบางปูแล้วจำนวน 17 ราย จำนวนรวม 37.3
เมกะวัตต์ (หรือร้อยละ 60 ของไฟฟ้าส่วนที่เหลือจาก กฟผ.) และไอน้ำจำนวน 8 ราย
จำนวนรวม 50.7 ตันต่อชั่วโมง (หรือร้อยละ 85 ของกำลังการผลิตไอน้ำ)
ซึ่งหากภายหลังการทำสัญญาซื้อขายไฟฟ้าและไอน้ำ และหากลูกค้ากลุ่มนี้ประสบปัญหาเศรษฐกิจ
และ/หรือย้ายฐานการผลิต อาจเกิดความเสี่ยงต่อรายได้ของโครงการ
และผลตอบแทนจากการลงทุนในโครงการนี้ได้ นอกจากนี้
ปัจจุบันในนิคมอุตสาหกรรมบางปูมีโรงไฟฟ้าที่เปิดดำเนินการอยู่ 1 แห่ง
ซึ่งเป็นโรงไฟฟ้าที่มีกำลังผลิต 120 เมกะวัตต์ ได้เริ่มต้นซื้อขายไฟฟ้ากับกฟผ.ตั้งแต่วันที่ 23
สิงหาคม 2542 เป็นต้นมา
ดังนั้นอาจเกิดการแข่งขันในการขายไฟฟ้าและไอน้ำในช่วงเริ่มต้นของการดำเนินการของโรงไฟฟ้าเอสเอสยูทีจนกว่าโรงไฟฟ้าดังกล่าว
หมดสัญญากับ กฟผ.

กำลังการผลิตไฟฟ้าที่ขายให้แก่กลุ่มลูกค้ากลุ่มนี้คิดเป็นเพียงประมาณร้อยละ 25
ของกำลังการผลิตไฟฟ้าทั้งหมด ซึ่งไม่ใช่ลูกค้าหลัก กลุ่มผู้ประกอบการดังกล่าว
ยังดำเนินธุรกิจอยู่ในหลากหลายอุตสาหกรรม เช่น เหล็ก/ลวด ยานยนต์ น้ำมันปาล์ม อาหาร
และสารเคมี เป็นต้น และอยู่ในนิคมอุตสาหกรรมบางปูเป็นระยะเวลาหนึ่ง
ซึ่งปัจจัยดังกล่าวช่วยลดความเสี่ยงที่ผู้ประกอบการที่จะไม่ซื้อไฟฟ้า
เนื่องจากเกิดจากภาวะปัญหาเศรษฐกิจ และ/หรือย้ายฐานการผลิตได้ นอกจากนี้
ทำเลที่ตั้งของโครงการโรงไฟฟ้ายังอยู่ในนิคมอุตสาหกรรมบางปู ใกล้กับผู้ประกอบการต่างๆ
ตลอดจนการให้ส่วนลดค่าไฟฟ้าต่อหน่วยแก่ผู้ประกอบการจากอัตราซื้อขายไฟฟ้า ตามประกาศของ
กฟผ. ซึ่งปัจจัยต่างๆ เหล่านี้ช่วยลดความเสี่ยงนี้ได้ ทั้งนี้ หากมีการสูญเสียผู้ประกอบการไป
บริษัทคาดว่าจะสามารถหาผู้ประกอบการรายใหม่ทดแทนได้ เนื่องจาก
ในอดีตที่ผ่านมาพบว่าอัตราการเจริญเติบโตของความต้องการไฟฟ้าลูกค้าอุตสาหกรรมนั้นเพิ่มขึ้นต่อเนื่อง
ส่วนโรงไฟฟ้าที่มีอยู่แล้ว 1 แห่งในนิคมอุตสาหกรรมบางปูนั้น
เป็นโรงไฟฟ้าที่ดำเนินการผลิตไฟฟ้ามาแล้วกว่า 16 ปีนับถึงปัจจุบัน ดังนั้น
ความมีประสิทธิภาพและเสถียรภาพในการผลิตกระแสไฟฟ้าและไอน้ำอาจจะลดลงและเสื่อมสภาพตามกาลเวลา
และอาจจะต้องมีต้นทุนในการปรับปรุงซ่อมบำรุงเครื่องจักรเพื่อดำเนินการต่อหลังจากหมดสัญญาในปี
2563 โดยหากเทียบกันแล้ว โรงไฟฟ้าของเอสเอสยูที
ซึ่งเพิ่งเริ่มดำเนินการจะมีความมั่นคงและเสถียรภาพในการผลิตไฟฟ้าและมีคุณภาพและแรงดันในการผลิตไอน้ำมากกว่าโรงไฟฟ้าที่ดำเนินการมานาน
ทำให้โรงไฟฟ้าเอสเอสยูทีมีความสามารถในการแข่งขันในนิคมอุตสาหกรรมบางปูได้

ค) ความเสี่ยงจากการที่ต้นทุนโครงการสูงกว่าที่ประมาณไว้

เนื่องจากการทำรายการลงทุนก่อสร้างโรงไฟฟ้าในครั้งนี้ เป็นการลงทุนขนาดใหญ่
มูลค่าการลงทุนรวมประมาณ 11,700 ล้านบาท โดยมาจากการกู้ยืมระยะยาวประมาณ 8,759
ล้านบาท จึงทำให้อาจมีความเสี่ยงหากดำเนินโครงการไปแล้ว ปรากฏว่ามีต้นทุนสูงกว่าที่ประมาณไว้
ทำให้การดำเนินโครงการล่าช้า
ซึ่งจะส่งผลกระทบต่อผลการดำเนินงานและสภาพคล่องของเอสเอสยูทีและผลตอบแทนที่บริษัทจะได้รับ
แต่ทั้งนี้ บริษัท แทค เอ็นเนอยี่ จำกัด ซึ่งเป็นผู้ถือหุ้นร้อยละ 40 ของเอสเอสยูที
ประกอบไปด้วยผู้ถือหุ้นที่มีความรู้ ความชำนาญ และประสบการณ์
ในด้านการก่อสร้างและบริหารจัดการโรงไฟฟ้าโดยเฉพาะ บริษัท จูบุ อิเล็กทริค เพาเวอร์
ไทยแลนด์ เอสพีพี บี.วี จำกัด ซึ่งเป็นบริษัทในเครือของบริษัท จูบุ อิเล็กทริค เพาเวอร์ จำกัด
(Chubu Electric Power) ซึ่งเป็นหนึ่งในบริษัทผลิตไฟฟ้าที่ใหญ่ที่สุดในประเทศญี่ปุ่น
ทั้งในด้านกำลังการผลิต ยอดขายพลังงานไฟฟ้า ยอดขายโดยรวม และปริมาณสินทรัพย์รวม
อีกทั้งโครงการโรงไฟฟ้านี้ ดำเนินการโดยผู้รับเหมาก่อสร้างที่มีประสบการณ์
และมีชื่อเสียงในวงการก่อสร้าง ทั้งในส่วนของโรงไฟฟ้าและท่อส่งก๊าซ เช่น บริษัท มิตซูบิชิ
คอร์ปอเรชั่น บริษัท โตโย-ไทย คอร์ปอเรชั่น จำกัด (มหาชน) และบริษัท โกลโบล นิว
เอ็นเนอร์ยี่ จำกัด ซึ่งเป็นผู้มีประสบการณ์และความเชี่ยวชาญในการก่อสร้างโรงไฟฟ้าประเภทต่างๆ
ทั่วโลก เป็นผู้ก่อสร้างโรงไฟฟ้า จึงน่าจะช่วยลดความเสี่ยงเกี่ยวกับประสบการณ์ของเอสเอสยูทีได้
นอกจากนี้ ในการลงทุนโครงการโรงไฟฟ้านี้
มีการประมาณการค่าใช้จ่ายสำรองเผื่อเหตุฉุกเฉินประมาณร้อยละ 5 ของมูลค่าสัญญา EPC
คิดเป็นมูลค่าประมาณ 400 ล้านบาท และ Cost overrun ประมาณ 141 ล้านบาทไว้แล้ว
บริษัทคาดว่าจะสามารถรองรับความเสี่ยงในด้านนี้ได้

ง) ความเสี่ยงจากการเป็นผู้ถือหุ้นส่วนน้อยในเอสเอสยูที

ตามสัญญาการซื้อขายหุ้นกับคอม-ลิงค์นั้น ในส่วนแรก
บริษัทซื้อหุ้นเอสเอสยูทีจากคอม-ลิงค์ในสัดส่วนร้อยละ 25 ของทุนจดทะเบียนที่ชำระแล้ว เมื่อวันที่
30 ธันวาคม 2557 และส่วนที่ 2 บริษัทจะซื้อหุ้นส่วนที่เหลือทั้งหมด หรือเท่ากับร้อยละ 15
ภายในวันที่ 30 มิถุนายน 2559 ของทุนจดทะเบียนที่ชำระแล้ว ทั้งนี้
การซื้อขายหุ้นของเอสเอสยูทีระหว่างบริษัทและคอม-ลิงค์ในครั้งนี้
บริษัทมีสิทธิที่จะยกเลิกการซื้อหุ้นสัดส่วนที่เหลือร้อยละ 15 ได้โดยทำหนังสือแจ้งความประสงค์ไปยัง
คอม-ลิงค์ ภายในวันที่ 30 มีนาคม 2559 โดยบริษัทไม่ต้องรับผิดชอบค่าเสียหายใดๆ
แต่หากบริษัทไม่ซื้อหุ้นสามัญในงวดที่ 2
และต่อมาการนิคมอุตสาหกรรมแห่งประเทศไทยใช้สิทธิเข้าซื้อหุ้นของเอสเอสยูทีในสัดส่วนร้อยละ 10
ของทุนจดทะเบียนตามเงื่อนไขในสัญญาเช่าที่ดิน จะทำให้บริษัทถือหุ้นในเอสเอสยูทีประมาณร้อยละ
22.50 ซึ่งน้อยกว่าร้อยละ 25
และอาจมีความเสี่ยงจากการไม่สามารถรวบรวมคะแนนเสียงได้เกินร้อยละ 25
เพื่อคัดค้านและ/หรือถ่วงดุลการทำรายการต่างๆ ที่เป็นสาระสำคัญของ
เอสเอสยูทีจากที่ประชุมผู้ถือหุ้นได้

2)  ปัจจัยเสี่ยงของโครงการผลิตเอทานอล

ตามที่บริษัทชะลอโครงการผลิตเอทานอลออกไปก่อนเพื่อรอดูความเหมาะสมของการลงทุนและนโยบายปฏิรูปพลังงานของบรัฐบาลนั้น
บริษัทสามารถขอขยายเวลานำเข้าเครื่องจักรและกำหนดเปิดดำเนินการจากคณะกรรมการส่งเสริมการลงทุน
ซึ่งสามารถขอขยายเวลาไปได้คราวละ 1 ปี
ในด้านการขอสินเชื่อจากธนาคารเพื่อการก่อสร้างโรงงาน
บริษัทยังไม่ได้มีการลงนามในสัญญากู้เงินใดๆ กับสถาบันการเงิน ดังนั้น สัญญาที่บริษัทได้ทำกับบริษัท
CHMC เพื่อก่อสร้างโรงงานและจัดหาอุปกรณ์ก่อสร้าง (EPC Contract)
จึงยังไม่มีผลบังคับตามข้อตกลงที่มีร่วมกัน ฉะนั้นความเสี่ยงจากการชะลอโครงการเอทานอลจึงไม่มี

ความเสี่ยงจากการดำเนินงานโครงการเอทานอลในปัจจุบันมาจาก

ก) ภาวะราคาน้ำมันดิบในตลาดโลกที่ลดลง

การผลิตเอทานอลได้มีปริมาณเพิ่มขึ้นตั้งแต่ปี 2555-2557 จาก 1.8 ล้านลิตรต่อวันในปี 2555 เป็น
2.90 ล้านลิตรต่อวันในปี 2556 และเป็น 3.50 ล้านลิตรต่อวันในปี 2557
เนื่องจากมีความต้องการในประเทศเพิ่มมากขึ้น จาก 1.40 ล้านลิตรต่อวันในปี 2555 เป็น 2.60
ล้านลิตรต่อวันในปี 2556 และเป็น 3.40 ล้านลิตรต่อวันในปี 2557
(ที่มา:รายงานสถานการณ์เอทานอลปี 2556 และแนวโน้มปี 2557 ของธนาคารแห่งประเทศไทย)
เนื่องจากประเทศไทยได้ยกเลิกการจำหน่ายน้ำมันเบนซิน 91 ตั้งแต่ต้นปี 2556
ประกอบกับรถยนต์รุ่นใหม่ๆ สามารถเติมน้ำมันแก๊สโซฮอล์ได้ทั้งหมดโดยเฉพาะ E85 และ E20
แต่เนื่องจาก ภาวะราคาน้ำมันดิบในตลาดโลกได้ลดลงตั้งแต่กลางปี 2557 จากราคาที่เคยสูงสุด
107 เหรียญสหรัฐอเมริกาต่อบาเรล เป็น 50 เหรียญสหรัฐอเมริกาต่อบาเรลในเดือนมกราคม
2558 เนื่องมาจากความไม่สมดุลของปริมาณน้ำมันที่ผลิตกับความต้องการใช้น้ำมันในตลาดโลก
ส่งผลให้ราคาน้ำมันในประเทศลดลงอย่างต่อเนื่องเช่นกัน
และทำให้ราคาขายเอทานอลให้แก่บริษัทน้ำมันต้องลดลงจากราคาอ้างอิงที่กำหนดโดยสำนักงานนโยบายพลังงานแห่งชาติ
ซึ่งราคาประกาศที่จำหน่ายหน้าโรงกลั่น คือ ลิตรละ 26.95 บาท
แต่ราคาที่บริษัทผู้ผลิตเอทานอลขายได้ คือ 24.25 บาทต่อลิตร (ที่มา:หนังสือพิมพ์โพสทูเดย์ 20
มกราคม 2557 โดยผู้อำนวยการสำนักงานนโยบายและแผนพลังงาน-สนพ.)
ดังนั้นจึงเกิดความเสี่ยงด้านรายรับของผู้ผลิตเอทานอลเนื่องจากเป็นแรงกดดันให้ผู้ผลิตเอทานอลต้องปรับลดราคาลงในการประมูลขายให้กับโรงกลั่นน้ำมันที่มีการประมูลรายไตรมาส
และได้มีการคาดการณ์ว่าในปี 2558 ราคาน้ำมันดิบจะอยู่ที่ไม่เกิน 50
เหรียญสหรัฐอเมริกาต่อบาเรล นอกจากนี้ราคาน้ำมันที่ถูกลงอาจจะจูงใจผู้ใช้น้ำมันแก๊สโซฮอล์น้อยลง
และอาจจะส่งผลกระทบต่อแผนพัฒนาพลังงานทดแทน 10 ปี (ปี 2555-2564)
โดยเฉพาะเป้าหมายใช้เอทานอลที่กำหนดไว้ 9 ล้านลิตรต่อวันในปี 2564

ข) ต้นทุนพืชพลังงาน

ในด้านต้นทุนพืชพลังงานที่ใช้เป็นวัตถุดิบ เช่น กากน้ำตาล และมันสำปะหลัง
หากต้นทุนต่อกิโลกรัมเพิ่มขึ้นก็จะมีผลต่อต้นทุนการผลิตเอทานอลที่สูงขึ้น
สำหรับมันสำปะหลังที่ใช้เป็นวัตถุดิบของบริษัทนั้น
นอกจากจำหน่ายในประเทศแล้วยังเป็นที่ต้องการของต่างประเทศ เช่น จีน และ ญี่ปุ่น
ซึ่งสามารถส่งออกได้โดยไม่มีข้อจำกัด
และจากสถิติการส่งออกมันเส้นซึ่งรวบรวมข้อมูลโดยสมาคมโรงงานผู้ผลิตมันสำปะหลังภาคตะวันออกเฉียงเหนือ
ตั้งแต่ปี 2554 จนถึง 2557 ปรากฎว่ามีปริมาณเพิ่มขึ้นทุกปี
จึงอาจจะส่งผลให้ราคามันสำปะหลังสูงขึ้น

ทั้งนี้เนื่องจากกำลังการผลิตของโรงงานผลิตเอทานอลทั้งหมด 21 โรงงาน
ยังไม่เต็มประสิทธิภาพการผลิต กล่าวคือ กำลังการผลิตเป็นร้อยละ 85 ของกำลังการผลิตรวม
และเนื่องจากเอทานอลที่ผลิตและจำหน่ายในประเทศถูกจัดเป็นเชื้อเพลิงทำให้มีข้อจำกัดของการจำหน่าย
คือ จะต้องจำหน่ายให้แก่ผู้ค้าตามมาตรา 7 แห่งพระราชบัญญัติการค้าเชื้อเพลิงเท่านั้น
ไม่สามารถจำหน่ายให้แก่ลูกค้าในอุตสาหกรรมอื่นได้
ขณะนี้ยังไม่มีพระราชบัญญัติเอทานอลเพื่อใช้เป็นเชื้อเพลิงเป็นการเฉพาะ หากมีการแก้ไขกฎ
ระเบียบ ข้อบังคับ และกฎหมายต่างๆ เพื่อรองรับการค้าเอทานอลอย่างเสรีในอนาคต เช่น
การกำหนดข้อยกเว้นในพ.ร.บ.สุรา ให้ไม่มีผลบังคับใช้ในการผลิตเอทานอลเพื่อเป็นเชื้อเพลิง
รวมถึงการปรับปรุงพ.ร.บ.ภาษีสรรพสามิตเพื่อสนับสนุนการส่งออกเอทานอลแล้ว
บริษัทจึงจะพิจารณาการดำเนินธุรกิจเอทานอลอีกครั้งหนึ่งเพื่อไม่ให้เกิดผลเสียต่อการลงทุนของบริษัทและผู้ถือหุ้น

4. ทรัพย์สินที่ใช้ในการประกอบธุรกิจ

1.  ทรัพย์สินถาวรหลักที่ใช้ในการประกอบธุรกิจของบริษัทและบริษัทย่อย ณ วันที่ 31 ธันวาคม
    2557

ที่ดิน อาคาร และอุปกรณ์ แสดงในราคาทุนหักค่าเสื่อมราคาสะสม และค่าเผื่อการด้อยค่า

บริษัทไม่คิดค่าเสื่อมราคาสำหรับที่ดิน งานระหว่างก่อสร้าง และ เงินล่วงหน้าค่าสินทรัพย์

ค่าเสื่อมราคาคำนวณโดยวิธีเส้นตรงตามอายุการใช้งานโดยประมาณของสินทรัพย์แต่ละรายการดังนี้

- ส่วนปรับปรุงที่ดิน 10 ปี

- อาคารที่พักพนักงาน เครื่องจักรและอุปกรณ์ 5 - 10 ปี

- ค่าปรับปรุงอาคาร เครื่องตกแต่ง และเครื่องใช้สำนักงาน ยานพาหนะ 5 ปี

รายการทรัพย์สินถาวรหลักของบริษัทและบริษัทย่อย ณ วันที่ 31 ธันวาคม 2557

+-------------------------------------------------+--------------------+
| รายการ                                          | มูลค่าตามบัญชี (บาท)   |
+-------------------------------------------------+--------------------+
| 1. ที่ดิน และส่วนปรับปรุงที่ดิน หักค่าเผื่อการด้อยค่า          | 491,945,162        |
+-------------------------------------------------+--------------------+
| 2. อาคารที่พักพนักงาน                               | 126,522            |
+-------------------------------------------------+--------------------+
| 3. เครื่องจักรและอุปกรณ์ เครื่องตกแต่งและเครื่องใช้สำนักงาน | 249,030            |
| ยานพาหนะ                                        |                    |
+-------------------------------------------------+--------------------+
| 4. บ่อน้ำเพื่อการเกษตร และงานระหว่างการก่อสร้าง        | 89,742,139         |
|                                                 |                    |
| (ทรัพย์สินระหว่างการก่อสร้าง)                         |                    |
+-------------------------------------------------+--------------------+
|   รวม                                           | 582,062,853        |
+-------------------------------------------------+--------------------+

บริษัทได้ทำสัญญาเช่าที่ดินเพื่อก่อสร้างโรงงานผลิตเอทานอลกับบริษัทย่อย คือ บริษัท
เจริญพรพลังงาน จำกัด เนื้อที่ 1,499-1-54 ไร่ ที่ตำบลตะคุ อำเภอปักธงชัย จังหวัดนครราชสีมา
อายุสัญญา 10 ปี เริ่มตั้งแต่วันที่ 1 ตุลาคม 2551 - 30 กันยายน 2561 อัตราค่าเช่า 500
บาทต่อไร่ต่อปี ชำระค่าเช่าปีละ 1 ครั้ง ภายในวันที่ 30 กันยายน ของทุกปี ณ วันที่ 31 ธันวาคม
2557 อายุสัญญาเช่าคงเหลือ 3 ปี 9 เดือน

บริษัทย่อย - บริษัท บุญเอนก จำกัด ได้ทำสัญญาเช่าที่ดินกับบริษัทย่อยทางอ้อม - บริษัท
เจริญพรพลังงาน จำกัด เพื่อใช้ทำการปลูกพืชเกษตรเนื้อที่ 1,766-0-6 ไร่ ระยะเวลาการเช่า 1
ปี เริ่มตั้งแต่ วันที่ 1 มีนาคม 2556 - 28 กุมภาพันธ์ 2557 อัตราค่าเช่า 500 บาทต่อไร่ต่อปี
และเมื่อวันที่ 1 มีนาคม 2557 ได้ต่ออายุสัญญาเช่าที่ดินอีก 1 ปี เนื้อที่ 1,414-0-17.2 ไร่
เริ่มตั้งแต่ วันที่ 1 มีนาคม 2557 - 28 กุมภาพันธ์ 2558 อัตราค่าเช่า 500 บาทต่อไร่ต่อปี

ทรัพย์สินที่ใช้ในการประกอบธุรกิจของกลุ่มบริษัทนั้นมิได้นำไปเป็นหลักประกันใดๆ
ที่จะให้เกิดภาระผูกพัน

รายละเอียดของกรรมสิทธิ์ในที่ดินของบริษัทย่อย และบริษัทย่อยทางอ้อม ณ วันที่ 31 ธันวาคม 2557

+---+------------+---------+----+-----+---------+-----------+------+
| ล | ที่ตั้ง        | ผู้ถือครอง | จ  | พื้นที่ | วัต      | ม         | ภาระ |
| ำ |            |         | ำน | (   | ถุประสงค์ | ูลค่าตามบัญชี | ผูกพัน |
| ด |            |         | วน | ไร่) |         | (บาท)     |      |
| ับ |            |         |    |     |         |           |      |
|   |            |         | (แ |     |         |           |      |
|   |            |         | ปล |     |         |           |      |
|   |            |         | ง) |     |         |           |      |
+---+------------+---------+----+-----+---------+-----------+------+
| 1 | ต.ห        | บจก.    | 28 | 2,  | เพื่อก    | 5         | ไม่มี  |
|   | นองบัวสะอาด | บุญเอนก  |    | 304 | ารเกษตร | 2,836,210 |      |
|   | อ.บัวใหญ่    |         |    |     |         |           |      |
|   |            |         |    |     |         |           |      |
|   | จ          |         |    |     |         |           |      |
|   | .นครราชสีมา |         |    |     |         |           |      |
+---+------------+---------+----+-----+---------+-----------+------+
| 2 | ต.ตะคุ      | บจก.    | 56 | 888 | เพื่อก    | 5         | ไม่มี  |
|   | อ.ปักธงชัย   | บุญเอนก  |    |     | ารเกษตร | 0,199,403 |      |
|   |            |         |    |     |         |           |      |
|   | จ          |         |    |     |         |           |      |
|   | .นครราชสีมา |         |    |     |         |           |      |
+---+------------+---------+----+-----+---------+-----------+------+
| 3 | ต.ท่ากูบ     | บจก.    | 4  | 85  | เพื่อก    | 1,273,310 | ไม่มี  |
|   | อ.ซับใหญ่    | บุญเอนก  |    |     | ารเกษตร |           |      |
|   |            |         |    |     |         |           |      |
|   | จ.ชัยภูมิ     |         |    |     |         |           |      |
+---+------------+---------+----+-----+---------+-----------+------+
| ร |            |         | 88 | 3,  |         | 10        |      |
| ว |            |         |    | 277 |         | 4,308,923 |      |
| ม |            |         |    |     |         |           |      |
+---+------------+---------+----+-----+---------+-----------+------+
| 4 | ต.หนองบัว   | บจก.    | 2  | 148 | ให้      | 3,490,847 | ไม่มี  |
|   | อ.คง       | เจริญพ   |    |     |         |           |      |
|   |            | รพลังงาน |    |     | บจก.    |           |      |
|   | จ          |         |    |     | บุญเอนก  |           |      |
|   | .นครราชสีมา |         |    |     |         |           |      |
|   |            |         |    |     | เช่าทำก  |           |      |
|   |            |         |    |     | ารเกษตร |           |      |
+---+------------+---------+----+-----+---------+-----------+------+
| 5 | ต.ตะคุ      | บจก.    | 1  | 1,  | ให้      | 35        | ไม่มี  |
|   | อ.ปักธงชัย   | เจริญพ   | 12 | 532 |         | 6,975,255 |      |
|   |            | รพลังงาน |    |     | บมจ.    |           |      |
|   | จ          |         |    |     | อีเทอเนิล |           |      |
|   | .นครราชสีมา |         |    |     |         |           |      |
|   |            |         |    |     | เอนเนอยี |           |      |
|   |            |         |    |     | เช่าท    |           |      |
|   |            |         |    |     | ำโรงงาน |           |      |
|   |            |         |    |     | ผลิต     |           |      |
|   |            |         |    |     | เอทานอล |           |      |
+---+------------+---------+----+-----+---------+-----------+------+
| 6 | ต.ท่ากูบ,    | บจก.    | 60 | 1,  | ให้บจก.  | 2         | ไม่มี  |
|   | ต.ตะโกทอง  | เจริญพ   |    | 361 |         | 7,126,858 |      |
|   |            | รพลังงาน |    |     | บุญเอนก  |           |      |
|   | อ.ซับใหญ่    |         |    |     |         |           |      |
|   | จ.ชัยภูมิ     |         |    |     | เช่าทำก  |           |      |
|   |            |         |    |     | ารเกษตร |           |      |
|   | ต.หนองโดน  |         |    |     |         |           |      |
|   |            |         |    |     |         |           |      |
|   | อ.จตุรัส     |         |    |     |         |           |      |
|   | จ.ชัยภูมิ     |         |    |     |         |           |      |
+---+------------+---------+----+-----+---------+-----------+------+
| ร |            |         | 1  | 3,  |         | 38        |      |
| ว |            |         | 74 | 041 |         | 7,592,960 |      |
| ม |            |         |    |     |         |           |      |
+---+------------+---------+----+-----+---------+-----------+------+
| ร |            |         | 2  | 6,  |         | 49        |      |
| ว |            |         | 62 | 318 |         | 1,901,883 |      |
| ม |            |         |    |     |         |           |      |
| ท |            |         |    |     |         |           |      |
| ั้ง |            |         |    |     |         |           |      |
| ส |            |         |    |     |         |           |      |
| ิ้น |            |         |    |     |         |           |      |
+---+------------+---------+----+-----+---------+-----------+------+

2. ทรัพย์สินไม่มีตัวตน บริษัทได้รับการส่งเสริมการลงทุนจากคณะกรรมการส่งเสริมการลงทุน
ตามบัตรส่งเสริมการลงทุน เลขที่ 1973(1)/2553

5. ข้อพิพาททางกฎหมาย -ไม่มี-

6. ข้อมูลทั่วไปและข้อมูลสำคัญอื่น

1.  ข้อมูลทั่วไป

ชื่อบริษัท บริษัท อีเทอเนิล เอนเนอยี จำกัด (มหาชน)

  ที่ตั้ง 888 ชั้น 8 อาคารไอทาวเวอร์ ถนนวิภาวดีรังสิต

  แขวงจตุจักร เขตจตุจักร กรุงเทพมหานคร 10900

  ประเภทธุรกิจ ธุรกิจพลังงาน (ผลิตเอทานอลเพื่อใช้เป็นเชื้อเพลิง)

  เลขทะเบียนบริษัท 0107536000790 (เดิมเลขที่ บมจ. 153)

  โทรศัพท์ (02) 554-8000

  โทรสาร (02) 554-8001

  เว็บไซต์ www.eternalenergy.co.th

จำนวนหุ้นสามัญที่จำหน่ายได้แล้ว 2,780 ล้านหุ้น

ราคาพาร์ 1 บาท

  ทุนจดทะเบียนชำระแล้ว 2,780 ล้านบาท

บริษัทย่อย บริษัท บุญเอนก จำกัด

  ที่ตั้ง 888 ชั้น 8 อาคารไอทาวเวอร์ ถนนวิภาวดีรังสิต

  แขวงจตุจักร เขตจตุจักร กรุงเทพมหานคร 10900

ประเภทธุรกิจ ธุรกิจเกษตรกรรม (ปลูกมันสำปะหลังและพืชพลังงานอื่น)

  โทรศัพท์ (02) 554-8000

โทรสาร (02) 554-8001

  เว็บไซต์ www.eternalenergy.co.th

  ทุนจดทะเบียน 540 ล้านบาท ชำระเต็มมูลค่าแล้ว

  เป็นหุ้นสามัญ 5.40 ล้านหุ้น หุ้นละ 100 บาท

  บริษัท อีเทอเนิล เอนเนอยี จำกัด (มหาชน) ถือหุ้น 100%

  (ได้ลดทุนในปี 2557 จำนวน 60 ล้านบาท จาก 600 ล้านบาทเป็น 540 ล้านบาท)

บริษัทย่อย อีเทอเนิล เอนเนอยี แอนด์ อิเลคทริซิตี จำกัด

  ที่ตั้ง 888 ชั้น 8 อาคารไอทาวเวอร์ ถนนวิภาวดีรังสิต

  แขวงจตุจักร เขตจตุจักร กรุงเทพมหานคร 10900

  ประเภทธุรกิจ ธุรกิจผลิตและจำหน่ายไฟฟ้า (จากการผลิตเอทานอล)

โทรศัพท์ (02) 554-8000

โทรสาร (02) 554-8001

  เว็บไซต์ www.eternalenergy.co.th

  ทุนจดทะเบียน 15 ล้านบาท ชำระแล้ว 3.75 ล้านบาท

  เป็นหุ้นสามัญ 1.50 ล้านหุ้น หุ้นละ 10 บาท

  บริษัท อีเทอเนิล เอนเนอยี จำกัด (มหาชน) ถือหุ้น 100%

  (ได้ลดทุนในปี 2557 จำนวน 45 ล้านบาท จาก 60 ล้านบาท เป็น 15 ล้านบาท)

บริษัทย่อยโดยอ้อม บริษัท เจริญพรพลังงาน จำกัด

  ที่ตั้ง 888 ชั้น 8 อาคารไอทาวเวอร์ ถนนวิภาวดีรังสิต

  แขวงจตุจักร เขตจตุจักร กรุงเทพมหานคร 10900

ประเภทธุรกิจ ธุรกิจให้เช่าอสังหาริมทรัพย์

  โทรศัพท์ (02) 554-8000

  โทรสาร (02) 554-8001

  เว็บไซต์ www.eternalenergy.co.th

ทุนจดทะเบียน 380 ล้านบาท ชำระเต็มมูลค่าแล้ว

เป็นหุ้นสามัญ 38 ล้านหุ้น หุ้นละ10 บาท

บริษัท บุญเอนก จำกัด ถือหุ้น 100%

  (ได้ลดทุนในปี 2557 จำนวน 20 ล้านบาท จาก 400 ล้านบาทเป็น 380 ล้านบาท)

บริษัทร่วม บริษัท เอสเอสยูที จำกัด

  ที่ตั้ง 888 ชั้น 9 อาคารไอทาวเวอร์ ถนนวิภาวดีรังสิต

  แขวงจตุจักร เขตจตุจักร กรุงเทพมหานคร 10900

ประเภทธุรกิจ ธุรกิจพลังงานไอน้ำและไฟฟ้าขนาดเล็ก

โทรศัพท์ (02) 554-9222

  โทรสาร (02) 554-9111

  เว็บไซต์ www.ssut.co.th

ทุนจดทะเบียน 2,919 ล้านบาท ชำระแล้ว 1,153.55 ล้านบาท

ชื่อ ที่ตั้งสำนักงาน หมายเลขโทรศัพท์ หมายเลขโทรสารของบุคคลอ้างอิงอื่นๆ

นายทะเบียนหลักทรัพย์ บริษัท ศูนย์รับฝากหลักทรัพย์ (ประเทศไทย) จำกัด

อาคารตลาดหลักทรัพย์แห่งประเทศไทย

62 ถนนรัชดาภิเษก แขวงคลองเตย เขตคลองเตย

กรุงเทพมหานคร 10110

โทรศัพท์ (02) 229-2800 , (02) 229-2888

โทรสาร (02) 654-5427

ผู้สอบบัญชี นายจิโรจ ศิริโรโรจน์

ผู้สอบบัญชีรับอนุญาต ทะเบียนเลขที่ 5113

  บริษัท กรินทร์ ออดิท จำกัด

  138 อาคารบุญมิตร ชั้น 6 ห้องบี 1 ถนนสีลม

  แขวงสุริยวงศ์ เขตบางรัก กรุงเทพมหานคร 10500

  โทรศัพท์ (02) 634-2484 , 634-2482

  โทรสาร (02) 634-2668

6.2 ข้อมูลสำคัญอื่น

-ไม่มี-